ગુજરાત વિધાનસભા ચૂંટણી પ્રચારમાં કોંગ્રેસ ઉપાધ્યક્ષ રાહુલ ગાંધીએ અનેકવાર પીએમ મોદી અને ભાજપ પર તીખા પ્રહારો કર્યા હતા. રાહુલ ગાંધીએ કહ્યું હતું કે, મોદી સરકારે રાજ્યના ખેડૂતોની જમીન, પાણી અને સરકાર તરફથી 3500 કરોડ રૂપિયા નેનો યોજનાને આપ્યા હતા, જેનો કોઇ ફાયદો જનતાને થયો નથી. તેમણે પોતાની વિવિધ સભાઓમાં અનેકવાર આ વાત કહી છે. આ મામલે હવે ટાટા મોટર્સ કંપનીએ આગળ આવી રાહુલ ગાંધી પર વળતો પ્રહાર કર્યો છે. ટાટા મોટર્સ તરફથી કહેવામાં આવ્યું છે કે, અમને માત્ર 584.8 કરોડ રૂપિયા મળ્યા છે અને તે પણ લોન તરીકે, ગ્રાન્ટ તરીકે નહીં.